**Pædagogmedhjælper til udegruppe i Børnehuset Borris**

Brænder du for udeliv og natur?

Er du initiativrig og har en legende tilgang til børn?

Er du nysgerrig på at udforske naturens muligheder *sammen* med børn?

*Så er det lige dig* – som vi mangler i vores udegruppe, Græshopperne, i Børnehuset i Borris.

Vi søger en pædagogmedhjælper i en begivenhedsbestemt stilling med start hurtigst muligt og gående indtil den 31.07.2026

Stillingen er på 25 timer om ugen og arbejdstiden vil ligge i tidsrummet 6:15 til 16:45.

Børnehuset Borris er en del af Borris Helhed med dagpleje, vuggestue, børnehave, skole og SFO.

Børnehaven består af tre aldersopdelte grupper med pt. 61 børn i alderen 2,10 til 6 år.

Derudover er der en Vuggestue med pt. 18 børn i alderen 0 til 2,10 år.

Stillingen er i den næstældste gruppe med børn i 4-5-årsalderen.

Borris er en landsby tæt på Skjern. Vi har nogle skønne naturområder i nær gåafstand, en stor og indbydende legeplads og spændende lege- og læringsmiljøer indenfor.

**Dine primære arbejdsområder er:**

* At deltage aktivt i børnenes leg og følge deres initiativer.
* At bidrage til at fremme børnefællesskaber.
* At være med til at planlægge og udføre pædagogiske aktiviteter.
* At skabe et trygt, omsorgsfuldt og udviklende læringsmiljø.
* At indgå i et tæt samarbejde med det øvrige pædagogiske personale.

**Vi forventer af vores nye pædagogmedhjælper:**

* At du brænder for at bringe børnene ud i naturen og naturen ind i børnene.
* At du er omsorgsfuld og nærværende.
* At du er stabil, engageret og har lyst til at lære nyt.
* At du har overblik, situationsfornemmelse og er der, hvor børnene er.
* At du formår at kommunikere roligt og ordentligt, også i konfliktsituationer.
* At du kan være tydelig, tør tage initiativ og kan handle på egen hånd.
* At du er åben og kontaktsøgende både overfor børn, forældre og kollegaer.
* At du er robust og har masser af gå på mod.
* At du er fleksibel og omstillingsparat.

.

**Vi tilbyder:**

* Skønne børn og engagerede forældre.
* Fagligt dygtige kollegaer der brænder for deres arbejde, har humor og føler arbejdsglæde.
* En hverdag med grin, leg og læring.
* Mulighed for at lære en masse nyt og for at få pædagogisk og praktisk medansvar.

l

Ansøgningsfrist er søndag den 12. oktober 2025

Ansættelsessamtaler forventes afholdt løbende.

Vil du høre mere om stillingen, er du velkommen til at kontakte dagtilbudsleder Anita Østergaard Jørgensen på tlf. 23621773.

Løn og ansættelse efter gældende overenskomst. Der indhentes børneattest.

Læs mere om Børnehuset i Borris på: [www.borris-skole.aula.dk](http://www.borris-skole.aula.dk)